En el seu afany per apropar-nos la millor fotografia documental, la Fundació Photographic Social Vision ofereix, amb la col·laboració del Palau Robert, diverses activitats educatives que complementen l'exposició "L'home europeu" dintre del marc del Festival de Fotografia Documental DOCfield16.
Inauguració de l'exposició i del festival DOCfield>16, a les 19 h., al Jardí.
Taula rodona amb els fotògrafs Piero Martinello, Michael Iwanowski, Dana Popa i France Keyser, que exposen al Palau Robert, i la directora artística Natasha Christia.
Activitat en anglès no traduïda i gratuïta.
Itinerari guiat de la mà de la directora artística del Festival Docfield>16, Natasha Christia.
Visita a les exposicions "L'home europeu" al Palau Robert, i a la mostra "Rostres Velats: Immigration Files", de Seba Kurtis, a l'Institut Francès de Barcelona.
L'activitat comença amb una reflexió sobre la noció d'identitat europea: ¿què significa avui dia ser europeu?, ¿quins esquemes mentals arrosseguem?, ¿quins records persisteixen i quines memòries hem enterrat voluntàriament?
A través del visionat comentat del treball de quatre autors originaris de diferents països europeus, revisarem alguns esdeveniments que van marcar la nostra memòria col•lectiva com l'Holocaust, el comunisme o els controls fronterers, i reflexionarem sobre els nostres orígens.
A continuació, analitzarem les conseqüències psicològiques de la immigració, un fenomen clau dins de l'Europa actual.
El fotògraf argentí Seba Kurtis explicarà part de les seves pròpies vivències en l'exili i la clandestinitat (durant cinc anys va ser migrant en situació irregular a Espanya) per apropar-se a les vides i els rostres de les persones que es veuen forçades a fugir dels seus països a la recerca d'un futur millor.
La seva obra documental explora l'aspecte "invisible" de la migració i les seves profundes seqüeles sobre la condició humana.
6 euros – col·legis i instituts
8 euros – universitats i graus superiors
Taller familiar fotogràfic i lúdic "Estimada Europa", per recrear la nostra Europa en imatges.
Taller lúdic i creatiu per explorar fotogràficament i en grup els conceptes d'identitat, valors i reptes futurs del nostre vell continent per a persones, grups i famílies de 7 a 99 anys, amb el suport de les càmeres Instax de FUJIFILM.
A través de les imatges que els participants tinguin guardades al mòbil i a les xarxes socials, fotografies dels autors de DOCfield> 16, imatges de premsa i altres elements gràfics, dibuixarem una cartografia de l'Europa que volem.
Com a pròleg de l'activitat, els participants seran retratats en un estudi mòbil i passaran a formar part de l'àlbum familiar DOCfield> 16 a Instagram.
Els participants del taller entren en un sorteig de 3 camères INSTAX.
Els resultats del taller tindran visibilitat a l'acte de clausura del festival a l'Arts Santa Mònica el 19 de juliol.
Públic destinatari: taller per a tots els públics a partir de 7 anys (els nens de 7 a 12 anys han de venir acompanyats d'un adult i faran el taller conjuntament).
Preu per a nens de 7 a 12 anys: 8 euros
Visita guiada a l'exposició "L'home europeu", amb Natasha Christia.
4 euros – col·legis i instituts
5 euros – universitats i graus superiors
Per a més informació i inscripcions de totes les activitats: [EMAIL]